**Tilskudd til nærings- og miljøtiltak i skogbruket - 2013**

For 2013 ble det tildelt 300 000 kr. Det var søkt om et større beløp. Tilskuddsatsene er drøftet i kontaktutvalget for skogbruk\*.

For å være berettiget tilskudd må ulike retningslinjer følges.

**Markberedning**

40 % av kostnad. Maks 100 kr /daa

**Planting**

Samme sats som i 2012, dvs. 25 % av kostnad. Maks 1,50 kr/plante. Dvs. 0,75 kr for plantearbeid, og 0,75 kr for plantekjøp.

Regionale retningslinjer for tilskudd.

|  |  |  |  |
| --- | --- | --- | --- |
| **Bonitet** | **Gran** | **Furu** | **Lauv** |
| 20 + | 220 | 250 (NF) | 200 (NF) |
| 17 | 190 | 220 (NF) | 170 (NF) |
| 14 | 160 | 200(NF) | 140 (NF) |
| 11 | 120 | 180 (NF) | 80 (NF) |

NF – naturlig foryngelse

På markberedte felt der det er lagt opp til delvis naturlig foryngelse i tillegg til planting, må en vurdere plantetall og markberedte flekker sammen. For markberedte felt kan plantetallet reduseres med 20 %.

For at det skal produseres god kvalitet i framtidsskogen er det viktig å ha fokus på riktig plantetall. En vet at det er viktig med tilstrekkelig utgangstetthet for at vi skal få en tilfredsstillende kvalitet på skogen i framtida. Står plantene for glissent vil det bli kvistrikt virke med stor andel ungdomsved (som har dårlige virkesegenskaper).

**Ungskogpleie**

50 % av kostnad. Maks 180 kr /daa. Bonitet 11 og bedre.

I ungskogpleien er det viktig at en samtidig med lauvryddinga regulerer i hovedtreslaget. Der det er forutsetning for det, skal det settes igjen minimum 10 % lauv i foryngelsesfeltene.

**Førstegangstynning**

Maskinell førstegangstynning : Varierende mellom 30 -70 kr /m3 avhengig av utgangstetthet. Retningslinjer som er utarbeidet av fylkesmannen i Nord-Trøndelag benyttes.

Manuell førstegangstynning gran og furu: 100 kr/m3

--

\*Kontaktutvalget for skogbruk består av leder i Malvik skogeierlag Jens N. Jenssen, skogbruksleder Trond Borgan og Malvik kommune ved rådgiver skogbruk Kjetil Tolvstad.

**Frist**

Prinsipp: førstemann til mølla inntil det er tomt for tilskudd.

**Siste frist for å få tilskudd i 2013 er 1. desember.**

Det er viktig for disponeringen av tilskuddspotten at skogeiere som har utført tiltak sender inn søknad så snart som mulig etter gjennomføring. Vi får da tidlig en oversikt over forbruket, noe som gir mulighet for eventuelt å søke om ekstrabevilgning. Dette er spesielt viktig i år da det er et stort plantebehov.

**Skjema**

Skjema SLF 909-B skal benyttes. Dette finnes på hjemmesidene til statens landbruksforvaltning (SLF) eller fås hos landbruksforvaltningen. Husk å signere samt å velge om MVA skal dekkes av skogfond.